Diari Oficial de la Generalitat Valenciana


Sumari del DOGV 5108, del 06-10-2005 (2005/10654)

RESOLUCIÓ de 28 de setembre de 2005, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits núm. 66/2004, per a la provisió de llocs de treball de naturalesa funcionarial, sector general, grup E.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5108

Data del DOGV
:   06-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10585


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 28 de setembre de 2005, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits núm. 66/2004, per a la provisió de llocs de treball de naturalesa funcionarial, sector general, grup E. [2005/X10801]
  
Per Resolució de data 22 de novembre de 2004, de la Direcció General d'Administració Autonòmica, publicada en el DOGV núm. 4.892, de data 26 de novembre de 2004, es va convocar concurs de Mèrits núm. 66/2004, per a la provisió de llocs de treball de naturalesa funcionarial, sector administració general, grup E.
  
Per Resolució de 3 de maig de 2005, de la Direcció General d'Administració Autonòmica, publicada en el DOGV núm. 5.003, de l'11 de maig de 2005, s'amplia en sis mesos el termini de resolució de l'esmentat Concurs de Mèrits.
  
Finalitzada l'avaluació dels mèrits dels concursants i la resta de tràmits d'execució de la Convocatòria, per la Comissió d'Avaluació es va formular, en data 27 de setembre de 2005, proposta definitiva d'adjudicació.
  
En virtut d'això, i en exercici de les competències atribuïdes per l'article 15 del Decret 181/2004, de l'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer. Fer públiques les puntuacions obtingudes pels participants en el Concurs de Mèrits núm. 66/2004 i adjudicar amb destinació definitiva els llocs de treball relacionats en l'annex I de la present resolució.
  
Segon. Es declaren deserts els llocs que no han resultat adjudicats en el present concurs.
  
Tercer. Cessament i preses de possessió:
  
Cessament
  
El personal que ocupa lloc de treball i ha obtingut destinació en el present Concurs, cessarà d'ofici el dia 14 d'octubre de 2005.
  
Igualment cessarà d'ofici el 14 d'octubre de 2005 el personal que estiga ocupant un lloc de treball adjudicat en aquesta Convocatòria.
  
Preses de possessió
  
L'acte de presa de possessió, a què queda convocat tot el personal relacionat en l'annex I, tindrà lloc el dia 17 d'octubre de 2005, a les 09.00 hores, a les següents seus, segons la província en què hagen obtingut destinació:
  
a) Direcció Territorial de la Conselleria de Justícia i Administracions Públiques a Alacant, Rambla Méndez Núñez núm. 41 (Torre Generalitat) 03513 Alacant.
  
b) Direcció Territorial de la Conselleria de Justícia i Administracions Públiques a Castelló, carrer Major núm. 78, 12192 Castelló de la Plana.
  
c) Conselleria de Cultura, Educació i Esport, Saló de Juntes, avinguda Campanar núm. 32, 46384 València.
  
Els efectes administratius i econòmics de la presa de possessió seran des de la data 15 d'octubre del 2005.
  
Quart. Recursos
  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que l'ha dictada, en el termini d'un mes, comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.